text: [{"text_idx": "#000003", "text": "Kom og fa\u0301 ti\u0301na lei\u00f0slurollu at kennast no\u0301gv l\u00e6ttari \u2013 o\u0301ans\u00e6\u00f0 hvat fyri lei\u00f0arastarv tu\u0301 hevur!"}, {"text_idx": "#000004", "text": "Og uttan at ta\u00f0 kostar ein trolara!"}, {"text_idx": "#000005", "text": "Ein u\u0301tbu\u0301gving fyri stjo\u0301rar, millumlei\u00f0arar, deildarlei\u00f0arar, projektlei\u00f0arar, starvsfo\u0301lkalei\u00f0arar og onnur lei\u00f0slua\u0301huga\u00f0i."}, {"text_idx": "#000006", "text": "Hevur tu\u0301 eina go\u0301\u00f0a fakliga u\u0301tbu\u0301gving? Men saknar tu\u0301 ny\u0301tilig og praktisk lei\u00f0sluambo\u00f0?"}, {"text_idx": "#000007", "text": "Hevur tu\u0301 veri\u00f0 lei\u00f0ari i\u0301 n\u00f8kur a\u0301r?Ella ert tu\u0301 kanska ju\u0301st blivin lei\u00f0ari?Hevur tu\u0301 eina go\u0301\u00f0a fakliga u\u0301tbu\u0301gving, men f\u00f8lir tu\u0301, at t\u00e6r v\u00e6ntar n\u00f8kur ambo\u00f0, fyri at bli\u0301va ein ordiliga go\u0301\u00f0ur lei\u00f0ari eisini?Veitst tu\u0301 intuitivt (n\u00f8kunlunda i\u0301 hv\u00f8rtfall) hv\u00f8rjar avger\u00f0ir tu\u0301 skalt taka og n\u00e6r?Men ert tu\u0301 kanska eitt sindur o\u0301sikkur uppa\u0301, um ta\u00f0 nu\u0301 er tann r\u00e6tta lei\u00f0in? Ella r\u00e6tta l\u00f8tan?Ti\u0301 tu\u0301 hevur ikki teori\u2019ina uppa\u0301 pla\u0301ss?Manglar tu\u0301 sparring fra\u0301 \u00f8\u00f0rum lei\u00f0arum?Saknar tu\u0301 ny\u0301tilig og praktisk lei\u00f0sluambo\u00f0, so tu\u0301 ert meiri yvirbevi\u0301st/ur i\u0301, at tu\u0301 tekur r\u00e6ttar og v\u00e6l undirbygdar avger\u00f0ir?"}, {"text_idx": "#000008", "text": "So ert tu\u0301 komin a\u0301 r\u00e6tta sta\u00f0!"}, {"text_idx": "#000009", "text": "A\u0301 okkara MiniMBA, l\u00e6rir tu\u0301 at taka v\u00e6l undirbygdar avger\u00f0ir. Fyrr hev\u00f0i tu\u0301 kanska eina kenslu av, at ta\u00f0 var meiri ti\u0301n egna lummafilosofi, sum var grundarlag undir ti\u0301num avger\u00f0um. Men nu\u0301 fert tu\u0301 at bli\u0301va no\u0301gv tryggari vi\u00f0 ti\u0301nar egnu avger\u00f0ir."}, {"text_idx": "#000011", "text": "Steen Hildebrandt, professari, er helst st\u00f8rsta navni\u00f0 i\u0301 Danmark innan lei\u00f0slu. Ti\u0301 er ta\u00f0 ikki av tilvild, at Aros hevur bi\u00f0i\u00f0 hann lagt grundina fyri Aros Mini MBA. Hann veit, hvat krevst av einum MBA. Hann hevur tryggja\u00f0, at si\u00f0bundnu MBA-prinsippini eru l\u00f8gd inn i\u0301 okkara Mini MBA, og hevur valt u\u0301t nakrar av bestu undirvi\u0301sarum i\u0301 Danmark. Ti\u0301 eru vit errin av at siga, at vit hava gj\u00f8rt samstarv vi\u00f0 Aros, um at bjo\u0301\u00f0a hesa Mini MBA u\u0301t i\u0301 F\u00f8royum, ein Mini MBA, i\u00f0 hevur eitt fakligt st\u00f8\u00f0i, sum hevur uppibori\u00f0 MBA-heiti\u00f0."}, {"text_idx": "#000012", "text": "Steen Hildebrandt og Aros hava saman skipa\u00f0 eina ambiti\u00f8sa l\u00e6ringsgongd, sum gevur t\u00e6r fakliga og praktiska vitan um lei\u00f0slu, og sum tryggjar ti\u0301na perso\u0301nligu menning sum lei\u00f0ari."}, {"text_idx": "#000013", "text": "Lei\u00f0sluu\u0301tbu\u0301gvingin gevur t\u00e6r eina innlei\u00f0slu i\u0301 klassisku MBA-greinirnar, og samstundis f\u00e6rt tu\u0301 ny\u0301ggjastu vitanina innan lei\u00f0slu. Harafturat gerst tu\u0301 limur i\u0301 Aros Management Club, har limaskapurin gevur o\u0301keypis atgongd til eksklusivu fyrilestrarnar, masterclasses og netverkstilt\u00f8k. U\u0301tbu\u0301gvingin gevur ikki ECTS."}, {"text_idx": "#000015", "text": "Steen sigur i\u0301 einari samr\u00f8\u00f0u, at hann hevur leingi haft ta fatan, at ta\u00f0 manglar eitt slag av meiri \u201dfo\u0301lksligari\u201d versio\u0301n av einari MBA. Ein versio\u0301n, sum ber til at taka hja\u0301 flestu lei\u00f0arum, ta\u0301 hugsa\u00f0 ver\u00f0ur um \u00f8konomi og ti\u0301\u00f0. Ein opin og meiri gj\u00f8gnumskygd u\u0301tbu\u0301gving. Sum hendan, sum hann hevur ment saman vi\u00f0 Aros Business Academy, og sum vit hja\u0301 Synergi eru gla\u00f0 fyri, at bjo\u0301\u00f0a u\u0301t i\u0301 F\u00f8royum."}, {"text_idx": "#000017", "text": "9 go\u0301\u00f0ar ors\u00f8kir at taka eina Mini MBA!"}, {"text_idx": "#000018", "text": "Tu\u0301 f\u00e6rt yvirblikk yvir hv\u00f8nn veg tu\u0301 skalt fara sum lei\u00f0ari, hvussu tekur tu\u0301 go\u0301\u00f0ar avger\u00f0ir fyri arbei\u00f0spla\u0301ssi\u00f0, starvsfo\u0301lkini og teg sja\u0301lvan, so tit saman kunnu menna eitt gott og mennandi arbei\u00f0spla\u0301ss.Tu\u0301 f\u00e6rt eitt breitt netverk, sum tu\u0301 kanst sparra vi\u00f0 a\u0301 framti\u0301\u00f0ar lei\u00f0slulei\u00f0 ti\u0301ni.Tu\u0301 f\u00e6rt stundir til, at fara upp i\u0301 tyrluperspektiv.Tu\u0301 f\u00e6rt ein ambo\u00f0skassa til at hyggja frameftir og ver\u00f0ur meira tilvita\u00f0/ur um ti\u0301nar styrkir og veikleikar.T\u00e6r torf\u00f8ru samr\u00f8\u00f0urnar ver\u00f0a slett ikki so torf\u00f8rar longur. Tu\u0301 l\u00e6rir hvussu tu\u0301 skalt gera, so t\u00e6r ver\u00f0a ein meiri na\u0301ttu\u0301rligur partur av ti\u0301num samskifti\u00f0 vi\u00f0 starvsfo\u0301lkini.Tu\u0301 f\u00e6rt eina sera ambiti\u00f8sa Mini MBA, sum er ment i\u0301 samstarvi vi\u00f0 fremsta lei\u00f0sluserfr\u00f8\u00f0inginum i\u0301 Danmark, Steen Hildebrandt professara.Pensum a\u0301 lei\u00f0sluu\u0301tbu\u0301gvingini er einans bo\u0301kmentir fra\u0301 virdum rith\u00f8vundum og granskarum! Harafturat er tilfari\u00f0 i\u0301 h\u00f8vu\u00f0sheitum a\u0301 donskum og er vert 2.500 kr.Lei\u00f0sluu\u0301tbu\u0301gvingin gevur t\u00e6r eina innlei\u00f0slu i\u0301 klassisku MBA-greinirnar, harafturat f\u00e6rt tu\u0301 vitan um framti\u0301\u00f0ar lei\u00f0slu.Tu\u0301 gerst limur i\u0301 eksklusiva Aros Management Club."}, {"text_idx": "#000019", "text": "\u201cEg kann vi\u00f0m\u00e6la MiniMBA\u2019ina til \u00f8ll vi\u00f0 lei\u00f0slua\u0301byrgd, ti\u0301 ta\u00f0 gevur h\u00f8vi at venda og umhugsa ymisk vi\u00f0urskifti ein ikki ga\u0301\u00f0ar um i\u0301 dagligdegnum. Her eru no\u0301gvar aha\u2019upplivingar at heinta.\u201d"}, {"text_idx": "#000020", "text": "\u201cEg havi praktiskar lei\u00f0sluroyndir, men fekk meira teoretiska erfaring og perso\u0301nlig ambo\u00f0, til at menna meg vi\u0301\u00f0ari sum lei\u00f0ara.\u201d"}, {"text_idx": "#000021", "text": "\u201cEg havi fingi\u00f0 massar av vitan og ambo\u00f0 til at loysa ymiskar lei\u00f0sluuppga\u0301vur. Ta\u00f0 hevur veri\u00f0 fantastiskt.\u201d"}, {"text_idx": "#000022", "text": "\u201cSamanhangurin fra\u0301 strategi ni\u00f0ur til perso\u0301nliga lei\u00f0sluskapin, hvussu alt hongur o\u0301loysiligt saman. Ikki ti\u0301 at eg ikki visti hetta, men at fa\u0301a ty\u0301\u00f0iliggj\u00f8rt ta\u00f0, er sera gott.\u201d"}, {"text_idx": "#000023", "text": "\u201cEg havi fingi\u00f0 fleiri ambo\u00f0 a\u0301 einum lei\u00f0slust\u00f8\u00f0i\u00f0, sum avgj\u00f8rt kunnu virka fyri einum betri u\u0301rsliti i\u0301 fyrit\u00f8kuni eg arbei\u00f0i i\u0301. Ta\u00f0 hevur veri\u00f0 gevandi b\u00e6\u00f0i fakliga og perso\u0301nliga. Og eg kann ny\u0301ta ambo\u00f0ini beinlei\u00f0is i\u0301 mi\u0301num dagilga arbei\u00f0i.\u201d"}, {"text_idx": "#000024", "text": "\u201cL\u00e6rdi hvussu ty\u0301dningarmiki\u00f0 ta\u00f0 er, at ver\u00f0a sterk i\u0301 relatio\u0301nini .... og um grundvir\u00f0ini og kulturin a\u0301 einum arbei\u00f0spla\u0301ssi\u00f0.\u201d"}, {"text_idx": "#000025", "text": "\u201cTa\u00f0 var ordiliga gott, at ta\u00f0 var praktiskt og at ta\u00f0 var okkara dagligdagur og okkara royndir, sum vo\u0301ru bru\u0301ktar i\u0301 undirvi\u0301singini. Virkuliga dugnaligir, royndir og inspirerandi undirvi\u0301sarar.\u201d"}, {"text_idx": "#000027", "text": "\u201cSera spennandi vi\u00f0 virkuliga kompetentum undirvi\u0301sarum. Fekk eitt gott netverk, ho\u0301ast vit h\u00f8vdu sera ymiska bakgrund, vitan og fokus\u00f8kir i\u0301 okkara dagliga li\u0301vi\u00f0.\u201d"}, {"text_idx": "#000029", "text": "\u201cTakk fyri eina fantastiska tilgongd. Eg havi veruliga ment meg. Super professionel u\u0301tbu\u0301gving. Dugnaligir undirvi\u0301sarar vi\u00f0 royndum fra\u0301 veruliga li\u0301vinum. Tit hava eitt super produ kt!\u201d"}, {"text_idx": "#000031", "text": "NB! Eru tit fleiri fra\u0301 sama arbei\u00f0spla\u0301ssi\u00f0, bjo\u0301\u00f0a vit ein avsla\u0301ttur a\u0301 kr. 1.500 + mvg. pr. luttakara!"}, {"text_idx": "#000032", "text": "\u201cEg kann vi\u00f0m\u00e6la\u00f0 skei\u00f0i\u00f0 til lei\u00f0arar ella komandi lei\u00f0arar, sum ynskja at menna seg perso\u0301nliga, og annars fa\u0301a ein ambo\u00f0skassa til at hyggja frameftir og ver\u00f0a meira tilvita\u00f0 um eins styrkir og veikleikar.\u201d"}, {"text_idx": "#000034", "text": "Undirvi\u0301sing, venjingar, lestrarbo\u0301lkar, pensum og pro\u0301vt\u00f8ka"}, {"text_idx": "#000035", "text": "Aros Mini MBA er sett saman av 6 modulum vi\u00f0 6 undirvi\u0301singard\u00f8gum i\u0301 6 ma\u0301na\u00f0ir (altso eitt modul og ein undirvi\u0301singardag um ma\u0301na\u00f0in i\u0301 6 ma\u0301na\u00f0ir)."}, {"text_idx": "#000036", "text": "Til hv\u00f8nn undirvi\u0301singardagin skalt tu\u0301 lesa eitt pensum upp a\u0301 umlei\u00f0 200-300 si\u0301\u00f0ur. Og aftana\u0301 hv\u00f8nn undirvi\u0301singardagin f\u00e6rt tu\u0301 nakrar einstaklingsvenjingar og skal hittast vi\u00f0 lestrarbo\u0301lkinum hja\u0301 t\u00e6r (ta\u00f0 er to\u0301 ikki krav, at tu\u0301 luttekur i\u0301 venjingum og lestrarbo\u0301lki)."}, {"text_idx": "#000037", "text": "Eftiru\u0301tbu\u0301gvingin endar vi\u00f0 einari li\u0301tlari pro\u0301vt\u00f8ku."}, {"text_idx": "#000038", "text": "Strategisk lei\u00f0sla. Visio\u0301nir og strategiskar prosessir i\u0301 einum broytiligum heimi. Lei\u00f0sla og bur\u00f0ardygd i\u0301 nu\u0301ti\u0301mans fyrit\u00f8kuni"}, {"text_idx": "#000040", "text": "Strategi sny\u0301r seg m.a. um at vera framti\u0301\u00f0arhuga\u00f0ur. Lei\u00f0sla sny\u0301r seg m.a. um at binda saman nu\u0301ti\u0301\u00f0 og framti\u0301\u00f0. Hon sny\u0301r seg um at skilja missio\u0301nina og visio\u0301nina hja\u0301 fyrit\u00f8kuni og um at menna t\u00e6r strategiir og \u00e6tlanir, sum skulu bera fyrit\u00f8kuna inn i\u0301 framti\u0301\u00f0ina."}, {"text_idx": "#000042", "text": "Ti\u0301 leggja vit i\u0301 fyrsta modulinum i\u0301 mini MBA\u2019ini dent a\u0301 grundleggjandi vandama\u0301l vi\u00f0vi\u0301kjandi strategi \u2013 vit vi\u00f0gera vi\u00f0urskifti og a\u0301virkanir b\u00e6\u00f0i heima og i\u0301 altjo\u0301\u00f0a h\u00f8pi. Heimurin rundan um fyrit\u00f8kurnar er i\u0301 st\u00f8\u00f0ugari broyting, og hetta hongur saman vi\u00f0, hv\u00f8r strategisk st\u00f8\u00f0a og lei\u00f0sla, i\u00f0 myndar fyrit\u00f8kuna. Hvat er strategiska st\u00f8\u00f0an og dagsskra\u0301in hja\u0301 fyrit\u00f8kuni, og hvussu ver\u00f0a strategiskar greiningar gj\u00f8rdar, og hvussu vera strategiskar avger\u00f0ir tiknar og tilt\u00f8k sett i\u0301 verk i\u0301 fyrit\u00f8kuni? Samleikin og missio\u0301nin hja\u0301 fyrit\u00f8kuni eru grundleggjandi u\u0301tgangsst\u00f8\u00f0i fyri hetta arbei\u00f0i\u00f0."}, {"text_idx": "#000043", "text": "Tema, sum vit fara at vi\u00f0gera a\u0301 degnum (og i\u0301 lesingini):"}, {"text_idx": "#000044", "text": "Missio\u0301n, visio\u0301n og strategiStrategisk ra\u0301\u00f0legging og lei\u00f0slaStrategi og virkisfyriskipanUmheimurin og tey, sum hava a\u0301huga i\u0301 fyrit\u00f8kuniBur\u00f0ardygdStrategi og virkismenningStrategiverkseting"}, {"text_idx": "#000045", "text": "Steen Hildebrandt ver\u00f0ur vi\u00f0 online. Hann hevur ta\u00f0 fyrsta uppleggi\u00f0 og ta\u00f0 ber til at seta spurningar og kjakast live vi\u00f0 hann. Fyrsta dagin m\u00f8ta vit kl. 08.00."}, {"text_idx": "#000046", "text": "Fra\u0301 strategi og megatrends til gerandisdag: Hvussu kanst tu\u0301 sum lei\u00f0ari byggja eitt undirst\u00f8\u00f0i fyri menning av ti\u0301nari fyrit\u00f8ku?"}, {"text_idx": "#000049", "text": "Hetta er ors\u00f8kin til, at anna\u00f0 moduli\u00f0 i\u0301 Mini MBA\u2019ini leggur dent a\u0301 virkisfyrimyndir, og hvussu tu\u0301 sum lei\u00f0ari kanst arbei\u00f0a vi\u00f0 teimum. Og endama\u0301li\u00f0 vi\u00f0 modulinum er \u2013 pu\u0301ra einfalt \u2013 at bu\u0301gva teg til hetta arbei\u00f0i\u00f0!"}, {"text_idx": "#000050", "text": "Ti\u0301 byrja vit vi\u00f0 at zooma u\u0301t a\u0301 megara\u0301kini, sum komandi no\u0301gvu a\u0301rini fara at a\u0301virka ti\u0301n veruleika og ti\u0301ni evni at r\u00f8kka strategisku ma\u0301lunum, sum fyrit\u00f8kan hevur sett s\u00e6r. Ta\u00f0 eru fleiri i\u0301t\u00f8kilig vi\u00f0urskifti, sum antin fara at fa\u0301a ella longu hava a\u0301virkan a\u0301 fyrit\u00f8kuna hja\u0301 t\u00e6r. Ta\u0301 vit kanna hesi vi\u00f0urskiftini n\u00e6rri, ver\u00f0ur tu\u0301 betur f\u00f8r/ur fyri at stinga eina ko\u0301s u\u0301t i\u0301 korti\u00f0 saman vi\u00f0 og fyri starvsfelagarnar."}, {"text_idx": "#000051", "text": "Vit vi\u0301sa t\u00e6r ambo\u00f0, sum geva t\u00e6r f\u00f8rleika til neyvt at eftirkanna staklutirnar i\u0301 fyrit\u00f8ku ti\u0301nari og samanhangirnar teirra millum. Sum lei\u00f0ari fert tu\u0301 at kunna ny\u0301ta ambo\u00f0ini at kjakast um avbjo\u0301\u00f0ingar vi\u00f0 lei\u00f0slufelagar ti\u0301nar og gera eitt undirst\u00f8\u00f0i fyri samstarv og samskifti, sum kann gera allari fyrit\u00f8kuni greitt, hvagar lei\u00f0in gongur."}, {"text_idx": "#000054", "text": "Starvsfo\u0301lkalei\u00f0sla. Menniskja\u00f0 i\u0301 nu\u0301ti\u0301mans einskildu og almennu fyrit\u00f8kuni. Fyrit\u00f8kumenning, toymislei\u00f0sla, sja\u0301lvslei\u00f0sla, coaching"}, {"text_idx": "#000055", "text": "Starvsfo\u0301lkalei\u00f0sla og Human Resource Management snu\u0301gva seg m.a. um lei\u00f0slu av menniskjum og menning av fyrit\u00f8kum. Menniskju eru i\u0301 mi\u00f0deplinum i\u0301 \u00f8llum fyrit\u00f8kum. Menniskju, f\u00f8rleikar, mentan saman vi\u00f0 t\u00f8kni, infrakervi o.\u00f8. eru grundarlagi\u00f0 fyri \u00f8ll sl\u00f8g av u\u0301rslitum, i\u00f0 ver\u00f0a rokkin i\u0301 nu\u0301ti\u0301mans fyrit\u00f8kuni."}, {"text_idx": "#000056", "text": "Ein fyrit\u00f8ka er sett saman av menniskjum. I\u0301 einihv\u00f8rjari fyrit\u00f8ku eru fleiri hugt\u00f8k og spurningar, sum snu\u0301gva seg um menniskju, b\u00e6\u00f0i einstaklingin, bo\u0301lkar og alla fyrit\u00f8kuna. Her eru HRM, lei\u00f0sla, fylgi, samstarv og samr\u00f8\u00f0a \u00f8ll ty\u0301dningarmikil."}, {"text_idx": "#000057", "text": "Menniskja\u00f0 og menniskjalig sambond eru i\u0301 mi\u00f0deplinum. HRM-hugtaki\u00f0 og praktiska arbei\u00f0i\u00f0 vi\u00f0 ma\u0301tingum i\u0301 HRM ver\u00f0a vi\u00f0gj\u00f8rd. Menniskja-, fyrit\u00f8ku- og samfelagsa\u0301sko\u00f0an eru ty\u0301dningarmikil tema. Bo\u0301lkatilgongdir, o\u0301semjur, sambond o.a. eru fyribrigdi, sum ey\u00f0kenna li\u0301vi\u00f0 i\u0301 einihv\u00f8rjari fyrit\u00f8ku. Hvussu skulu vit arbei\u00f0a lei\u00f0sluliga og menningarliga vi\u00f0 menniskjum og bo\u0301lkum av menniskjum? Hvussu arbei\u00f0a vit vi\u00f0 fundum, samra\u0301\u00f0ingum, o\u0301semjum, samr\u00f8\u00f0um, lei\u00f0slumenning v.m.?"}, {"text_idx": "#000058", "text": "At lei\u00f0a onnurLei\u00f0araleiklutirLei\u00f0sla i\u0301 ymiskum sl\u00f8gum av fyrit\u00f8kumLei\u00f0sla ta\u0301 gongur vi\u00f0 og ta\u0301 gongur i\u0301mo\u0301tiVir\u00f0isgrunda\u00f0 lei\u00f0slaPerformancegrunda\u00f0 lei\u00f0slaMargfeldislei\u00f0slaStarvsfo\u0301lkamenningAt lei\u00f0a seg sja\u0301lvan"}, {"text_idx": "#000059", "text": "Broytingar. Lei\u00f0sla av broytingum og tilvita\u00f0 arbei\u00f0i vi\u00f0 resiliens."}, {"text_idx": "#000060", "text": "Broyting er ein grundleggjandi fortreyt i\u0301 nu\u0301ti\u0301mans fyrit\u00f8kum. Fyri fa\u0301um a\u0301rum si\u0301\u00f0ani tosa\u00f0u vit at kalla einans um t\u00e6r broytingarnar, sum fyrit\u00f8kan sja\u0301lv \u00e6tla\u00f0i at gera. I\u0301 dag er ney\u00f0ugt eisini at fylgja vi\u00f0 i\u0301 teimum broytingunum, sum koma uttani\u0301fra\u0301 \u2013 ofta o\u0301v\u00e6nta\u00f0ar og o\u0301ro\u0301gvandi. Ti\u0301 seta vit i\u0301 hesum modulinum sjo\u0301neykuna a\u0301 \u00f8ll sl\u00f8g av broytingum, og vit leggja dent a\u0301 at skilja, hvussu menniskju bera seg at i\u0301 mun til broytingar."}, {"text_idx": "#000061", "text": "Strategi og broyting hanga saman. Broyting er heldur ein st\u00f8\u00f0a enn eitt undantak. Allar fyrit\u00f8kur (og lei\u00f0arar teirra) eiga at duga at skilja og handfara broytingar; b\u00e6\u00f0i broytingar uttani\u0301fra\u0301 og broytingar, sum byrja i\u0301 fyrit\u00f8kuni. Ti\u0301 fert tu\u0301 i\u0301 hesum modulinum at l\u00e6ra at skilja broytingarhugtaki\u00f0; tey i\u0301t\u00f8kiligu, skipanarligu, hugsanar- og kensluligu brigdini av broyting. Hvussu skulu vit skilja samanhangirnar millum hesi ymisku brigdini av broyting? I\u0301 hesum sambandi fara vit eisini at vi\u00f0gera va\u0301\u00f0a- og t\u00f8knilei\u00f0slu. At enda fara vit at tosa um resilienshugtaki\u00f0, b\u00e6\u00f0i vi\u00f0vi\u0301kjandi fyrit\u00f8ku og einstakling."}, {"text_idx": "#000062", "text": "Innovatio\u0301n og innovatio\u0301nslei\u00f0slaBroytingar og broytingarlei\u00f0slaFyriskipanarligir samanhangirResiliens og tilvita\u00f0 arbei\u00f0i vi\u00f0 resiliensTann brennandi pallurinSamst\u00f8rvVerkt\u00f8kaT\u00f8kniligir broytingarVa\u0301\u00f0alei\u00f0sla"}, {"text_idx": "#000064", "text": "Lei\u00f0sla og fyriskipan snu\u0301gva seg um at fa\u0301a u\u0301rslit. I\u0301 no\u0301gvum st\u00f8\u00f0um eru bu\u0301skapur og t\u00f8l ein ty\u0301\u00f0andi partur av lei\u00f0slu. Hugt\u00f8k fra\u0301 roknskapar- og bu\u0301skaparsty\u0301ringini kunnu hava ty\u0301dning fyri at fa\u0301a gj\u00f8gnumskygni og a\u0301virkan i\u0301 gerandisdagin."}, {"text_idx": "#000065", "text": "Tosa\u00f0 ver\u00f0ur um hugtaki\u00f0 \u201cvirksemi\u00f0\u201d. Men hv\u00f8r virkisfyrimynd og -hugsanarha\u0301ttur ey\u00f0kennir fyrit\u00f8kuna? Bu\u0301skapur og lei\u00f0sla ver\u00f0a ofta hildin at vera ta\u00f0 sama, og i\u0301 \u00f8llum f\u00f8rum eru roknskapurin, u\u0301rslitini og vakstrarfatanin i\u0301 mi\u00f0deplinum. Tosa\u00f0 ver\u00f0ur ikki bara um ein, men um fleiri roknskapir."}, {"text_idx": "#000066", "text": "I\u0301 hesum sambandi hevur ma\u0301ting sto\u0301ran ty\u0301dning: Hvat skal fyrit\u00f8kan hja\u0301 t\u00e6r ma\u0301ta, og hvussu skulu tit ma\u0301ta og mi\u00f0la hetta? Produktivitetur, effektivitetur og go\u0301\u00f0ska eru try\u0301 samanhangandi og ty\u0301dningarmikil hugt\u00f8k. Hvussu v\u00e6l dugir fyrit\u00f8kan at gagnny\u0301ta ney\u00f0uga tilfeingi\u00f0 vi\u00f0 atliti at framlei\u00f0slu av go\u0301\u00f0sku og n\u00f8gdsemi hja\u0301 vi\u00f0skiftafo\u0301lkinum hja\u0301 fyrit\u00f8kuni, keyparum og bru\u0301karum?"}, {"text_idx": "#000068", "text": "Lei\u00f0arin sum perso\u0301nur og samskiftari. Perso\u0301nlig lei\u00f0sla og samskifti. Strategisk og perso\u0301nlig a\u0301virkan, relatio\u0301nir og lei\u00f0slusamskifti."}, {"text_idx": "#000069", "text": "Lei\u00f0sla og fyrist\u00f8\u00f0a. I\u0301 hesum modulinum seta vit sjo\u0301neykuna a\u0301 perso\u0301nligu fyrist\u00f8\u00f0una. Perso\u0301nleikin og samskifti\u00f0 hja\u0301 lei\u00f0aranum, ti\u0301n perso\u0301nliga menning, leiklutir og autentisitetur eru i\u0301 mi\u00f0depli."}, {"text_idx": "#000070", "text": "Lei\u00f0sla og fyrist\u00f8\u00f0a ver\u00f0a u\u0301tint av perso\u0301num. Sambond vi\u00f0 onnur menniskju, fyrit\u00f8kur og a\u0301huga\u00f0 eru ty\u0301dningarmikil. Ein fyrit\u00f8ka er sett saman av sambondum millum menniskju og deildir, og sja\u0301lv fyrit\u00f8kan er til i\u0301 torgreindum netverkum. I\u0301 hesum modulinum eru b\u00e6\u00f0i perso\u0301nleiki og sambond i\u0301 mi\u00f0depli, og vit seta sjo\u0301neykuna a\u0301 lei\u00f0aran sum perso\u0301n og samskiftara. Saman vi\u00f0 sambondum eru hugt\u00f8k sum leiklutir, perso\u0301nleikatypur, mi\u00f0lan og samr\u00f8\u00f0a, vitanardeiling og samstarv i\u0301 brennideplinum. Vit vi\u00f0gera hesi tema og kanna tey fra\u0301 ymiskum sjo\u0301narhornum og vi\u00f0 kritiskum eygum."}, {"text_idx": "#000072", "text": "A\u0301sko\u00f0an a\u0301 menniskja\u00f0 og fyrit\u00f8kunaLei\u00f0arin sum perso\u0301nurLei\u00f0araleiklutir og perso\u0301nleikatypurPerso\u0301nlig menningSamskiftisgongdir i\u0301 fyrit\u00f8kuniPerso\u0301nligt samskifti: Vitan, kroppur, ma\u0301l, n\u00e6rveraStrongd i\u0301 fyrit\u00f8kum \u2013 kreppur og broytingarlei\u00f0sla"}, {"text_idx": "#000073", "text": "Sum naka\u00f0 serligt fyri Aros Mini MBA hava Steen Hildebrandt og undirvi\u0301sararnir sett saman ti\u0301tt pensum, so tekstirnir i\u0301 h\u00f8vu\u00f0sheitum eru a\u0301 donskum. Ta\u00f0 er gj\u00f8rt, av ti\u0301 at granskingin vi\u0301sir, at ta\u00f0 er l\u00e6ttast at l\u00e6ra a\u0301 si\u0301num mo\u0301\u00f0urma\u0301li \u2013 eisini ho\u0301ast tu\u0301 dugir v\u00e6l enskt. Danskt er ikki f\u00f8royskt, men flestu f\u00f8royingar lesa og skilja danskt eins v\u00e6l og teir skilja f\u00f8royskt. Nakrar av bo\u0301kunum finnast sum ljo\u0301\u00f0bo\u0301k. Ynskir tu\u0301 at fa\u0301a alt lisi\u00f0 upp, ber til at bru\u0301ka onkra app, taka mynd av si\u0301\u00f0unum og so fa\u0301a ta\u00f0 lisi\u00f0 upp."}, {"text_idx": "#000075", "text": "Allar greinirnar og b\u00f8kurnar, sum tu\u0301 skalt lesa, eru sja\u0301lvandi skriva\u00f0ar av vi\u00f0urkendum fakfo\u0301lki, lei\u00f0arum og serfr\u00f8\u00f0ingum."}, {"text_idx": "#000078", "text": "Fyri okkum sny\u0301r Aros Mini MBA seg um, at tu\u0301 veruliga f\u00e6rt betri f\u00f8rleikar. Og ein lyklata\u0301ttur i\u0301 hesum er, at tu\u0301 f\u00e6rt i\u0301t\u00f8kiliga venjing."}, {"text_idx": "#000079", "text": "Ti\u0301 eru venjingar lagdar millum allar undirvi\u0301singardagarnar. Venjingarnar snu\u0301gva seg allar um at seta a\u0301st\u00f8\u00f0i\u00f0 og tey ny\u0301ggju ambo\u00f0ini i\u0301 samband vi\u00f0 teg sum lei\u00f0ara (ella komandi lei\u00f0ara) og ti\u0301tt arbei\u00f0spla\u0301ss \u2013 so tu\u0301 og arbei\u00f0sgevarin fa\u0301a fullan a\u0301go\u0301\u00f0a av ti\u0301nari Mini MBA."}, {"text_idx": "#000080", "text": "Venjingarnar eru ikki kravdar, og ta\u00f0 er upp til ti\u0301n, hvussu no\u0301gv tu\u0301 fert at arbei\u00f0a vi\u00f0 teimum. Venjingarnar eru u\u0301tgangsst\u00f8\u00f0i\u00f0 fyri fundirnar vi\u00f0 lestrarbo\u0301lkinum (eisini valfri\u0301ir)."}, {"text_idx": "#000081", "text": "Vit by\u0301ta tey lesandi upp i\u0301 lestrarbo\u0301lkar, sum hittast 5-6 fer\u00f0ir, me\u00f0an u\u0301tbu\u0301gvingin er. I\u0301 lestrarbo\u0301lkunum kunnu tit kjakast um pensum og venjingar \u2013 og ikki minst skifta or\u00f0 um royndir og fa\u0301a sparring upp a\u0301 st\u00f8\u00f0urnar hja\u0301 ti\u0301 einstaka lesandi og leiklutin sum lei\u00f0ari. Lutt\u00f8ka i\u0301 lestrarbo\u0301lki er ikki eitt krav. Men vit vi\u00f0m\u00e6la ta\u00f0, av ti\u0301 at tu\u0301 f\u00e6rt no\u0301gv burturu\u0301r og er ein ty\u0301\u00f0andi li\u00f0ur i\u0301 u\u0301tbu\u0301gvingini. Ein annar ha\u0301ttur at l\u00e6ra og fa\u0301a vitan uppa\u0301."}, {"text_idx": "#000083", "text": "Sum luttakari i\u0301 Aros Mini MBA f\u00e6rt tu\u0301 ein eksklusivan limaskap i\u0301 Aros Management Club, har tu\u0301 aftan a\u0301 u\u0301tbu\u0301gvingina f\u00e6rt dagf\u00f8ringar um evni i\u0301 ti\u0301\u00f0ini."}, {"text_idx": "#000084", "text": "Tu\u0301 f\u00e6rt o\u0301keypis atgongd til fyrilestrar og masterclasses i\u0301 Danmark vi\u00f0 serfr\u00f8\u00f0ingum og lei\u00f0arum u\u0301r vinnuli\u0301vinum. Tu\u0301 f\u00e6rt innbjo\u0301\u00f0ing til eksklusiv lei\u00f0slutilt\u00f8k vi\u00f0 javnli\u0301kum. Og tu\u0301 f\u00e6rt ri\u0301kan m\u00f8guleika at netverka vi\u00f0 hinar limirnar."}, {"text_idx": "#000087", "text": "Steen Hildebrandt hevur skriva\u00f0 fleiri enn 20 ro\u0301star b\u00f8kur um lei\u00f0slu og ver\u00f0ur s\u00e6ddur sum eitt ta\u00f0 st\u00f8rsta navni\u00f0 i\u0301 Danmark innan lei\u00f0slu."}, {"text_idx": "#000088", "text": "Saman vi\u00f0 Brandi eigur hann ra\u0301\u00f0gevarafyrit\u00f8kuna Hildebrandt og Brandi. I\u0301 fyrit\u00f8kuni arbei\u00f0a 35 konsulentar, sum ra\u0301\u00f0geva toplei\u00f0arum i\u0301 Danmark."}, {"text_idx": "#000089", "text": "Steen Hilderbrandt ver\u00f0ur vi\u00f0 a\u0301 u\u0301tbu\u0301gvingini online tann fyrsta dagin. Hann innlei\u00f0ir u\u0301tbu\u0301gvingina."}, {"text_idx": "#000090", "text": "Henrik \u00d8rholst er senior lei\u00f0slura\u0301\u00f0gevi hja\u0301 Hildebrandt og Brandi. Hann er vinnuvi\u00f0merkjari a\u0301 TV2, eksternur lektari a\u0301 CBS \u2013 Copenhagen Business School \u2013 og bo\u0301kaumm\u00e6lari a\u0301 B\u00f8rsen. Henrik hevur fyrr arbeitt sum lei\u00f0ari a\u0301 PFA Pensio\u0301n og hevur veri\u00f0 i\u0301 nevndini i\u0301 einari r\u00f8\u00f0 av fyrit\u00f8kum."}, {"text_idx": "#000092", "text": "Fyrsti partur av hansara karrieru hevur hann arbeitt sum lei\u00f0ari i\u0301 f\u00f8randi donskum fyrit\u00f8kum, eitt nu\u0301 FLSmidth og LEGO og sum nevndarlimur i\u0301 eitt nu\u0301 Unicon Beton og Nyborg Plast."}, {"text_idx": "#000093", "text": "Annar partur av hansara karrieru \u2013 si\u0301\u00f0ani 2005 \u2013 hevur hann arbeitt sum management konsulentur hja\u0301 PA Consulting, KPMG og Cognizant i\u0301 Keypmannahavn og New York."}, {"text_idx": "#000094", "text": "Claus hevur fokus a\u0301 design og transformatio\u0301n av processum, organisatio\u0301num og modellum i\u0301 einari r\u00f8\u00f0 av ymiskum vinnugreinum, eitt nu\u0301 innan ta\u00f0 almenna, flutning, energi, advokat- og heiluva\u0301gsfyrit\u00f8kur."}, {"text_idx": "#000096", "text": "Hennara no\u0301gvu royndir hava givi\u00f0 henni eina brei\u00f0a vitan innan lei\u00f0slu og hon er ein meistari i\u0301 at deila si\u0301na vitan i\u0301 hennara livandi undirvi\u0301singarformi."}, {"text_idx": "#000097", "text": "Joachim Steenstrup hevur havt lei\u00f0arast\u00f8rv innan bankaheimin og innan orku. Hann hevur no\u0301gvar praktiskar royndir innan broytingarlei\u00f0slu og samskifti um broytingar. I\u0301 si\u0301nari yrkislei\u00f0, hevur hann arbeitt vi\u00f0 broytingarlei\u00f0slu i\u0301 altjo\u0301\u00f0a og samansettum arbei\u00f0spla\u0301ssum."}, {"text_idx": "#000098", "text": "Joachim Steenstrup er u\u0301tbu\u0301gvin Executive Master i\u0301 fyrit\u00f8kusamskifti og hevur harafturat eina lei\u00f0arau\u0301tbu\u0301gving fra\u0301 INSEAD. Harumframt hevur hann u\u0301tbu\u0301gving innan journalistik."}, {"text_idx": "#000106", "text": "Aros Mini MBA er 100 % sni\u00f0givin til ti\u0301n, sum vil vera ein betri lei\u00f0ari \u2013 ella \u00e6tlar at vera lei\u00f0ari i\u0301 framti\u0301\u00f0ini. Men hon er li\u0301ka no\u0301gv sni\u00f0givin til ti\u0301n, sum bara brennur fyri at gerast klo\u0301kari \u2013 og fyri at fa\u0301a pro\u0301gv upp a\u0301 f\u00f8rleikar ti\u0301nar!"}, {"text_idx": "#000107", "text": "Her er eitt yvirlit yvir, hvussu no\u0301gva ti\u0301\u00f0, tu\u0301 skal rokna vi\u00f0 at bru\u0301ka >"}, {"text_idx": "#000108", "text": "6 undirvi\u0301singardagar yvir 1\u20442 a\u0301rLesa 6 b\u00f8kur/tilfar a\u0301 2-300 si\u0301\u00f0urLoysa eina minni uppga\u0301vu aftana\u0301 hv\u00f8nn undirvi\u0301singardag. Tekur millum 1-3 ti\u0301mar at loysa hv\u00f8rja uppga\u0301vu.Hittast i\u0301 bo\u0301lki millum hv\u00f8nn undirvi\u0301singardag.Pro\u0301vt\u00f8ka, sum er i\u0301 2 p\u00f8rtum. Valfri\u0301tt. #1: Multiple choice uppga\u0301va, sum skal loysast uppa\u0301 20 min. Tu\u0301 f\u00e6rt eina leinkju sendandi og svarar heimani\u0301fra\u0301. #2: Skriftlig uppga\u0301va a\u0301 5-6 si\u0301\u00f0ur. Tu\u0301 f\u00e6rt hana sendandi umvegis teldupost og f\u00e6rt 3 vikur til hana."}, {"text_idx": "#000109", "text": "Hevur tu\u0301 veri\u00f0 til pro\u0301vt\u00f8ku, f\u00e6r tu\u0301 pro\u0301vt\u00f8kuva\u0301ttan vi\u00f0 pro\u0301vtal. Velur tu\u0301 ikki at fara til pro\u0301vt\u00f8ku, f\u00e6rt tu\u0301 eina lutt\u00f8kuva\u0301ttan."}, {"text_idx": "#000111", "text": "Her er eitt yvirlit yvir, n\u00e6r tu\u0301 skalt m\u00f8ta til undirvi\u0301sing."}, {"text_idx": "#000114", "text": "Klokkan Allir dagarnir er undirvi\u0301sing fra\u0301 kl. 09.00-17.00. To\u0301 m\u00f8ta vit fyrsta dagin kl. 08.00!"}, {"text_idx": "#000116", "text": "Legg til merkis, at umframt hesar uppm\u00f8tingarti\u0301\u00f0ir, so koma tit sja\u0301lvi at leggja til r\u00e6ttis, n\u00e6r tit hittast i\u0301 lestrarbo\u0301lkunum, sum eru ein ty\u0301dningarmikil partur av MiniMBA\u2019ini."}, {"text_idx": "#000117", "text": "Undirvi\u0301sing vi\u00f0 royndum undirvi\u0301sarumUndirvi\u0301singartilfar, eitt nu\u0301 b\u00f8kur og ymisk kompendie (ver\u00f0ur heinta hja\u0301 Synergi)Limaskapur i Aros Management ClubGo\u0301\u00f0ur matur a\u0301 \u00f8llum skei\u00f0unumGo\u0301\u00f0ur morgunmatur kl. 10.00Mi\u00f0ma\u0301liSeinnapartskaffi vi\u00f0 heimagj\u00f8rdari dessertKaffi/te, frukt og vatn er t\u00f8kt allan daginM\u00f8guleiki fyri at l\u00e6na h\u00f8lir fra\u0301 Synergi til lestrarbo\u0301lkarnar"}, {"text_idx": "#000119", "text": "Ein Mini MBA gevur t\u00e6r m\u00f8guleika at vi\u0301\u00f0ka sjo\u0301narringin sum lei\u00f0ari, vi\u00f0 at fa\u0301a eina innlei\u00f0slu i\u0301 si\u00f0bundnu MBA-greinirnar."}, {"text_idx": "#000120", "text": "Ein Mini MBA er ikki eitt vart heiti. Tu\u0301 f\u00e6rt ikki ECTS av at luttaka, men tu\u0301 mennir teg no\u0301gv sum lei\u00f0ari og sum menniskja."}, {"text_idx": "#000122", "text": "#1: Multiple choice uppga\u0301va, sum skal loysast uppa\u0301 20 min. Tu\u0301 f\u00e6rt eina leinkju og svarar heimani\u0301fra\u0301. #2: Skriftlig uppga\u0301va a\u0301 5-6 si\u0301\u00f0ur, i\u00f0 tu\u0301 f\u00e6rt 3 vikur at loysa. 3 vikur aftana\u0301 seinasta undirvi\u0301singardag."}, {"text_idx": "#000123", "text": "\u00d8ll fa\u0301a eina lutt\u00f8kuva\u0301ttan, men hevur tu\u0301 veri\u00f0 til pro\u0301vt\u00f8ku, f\u00e6r tu\u0301 pro\u0301gv vi\u00f0 pro\u0301vtal."}, {"text_idx": "#000124", "text": "Mini MBA'in hevur veri\u00f0 ey\u00f0merkt av seri\u00f8siteti og ta\u00f0 hevur veri\u00f0 ein fragd at m\u00f8ta so dedikera\u00f0um undirvi\u0301sarum, sum samstundis hava so sto\u0301rar royndir fra\u0301 fyrit\u00f8kum."}, {"text_idx": "#000126", "text": "Sera go\u0301\u00f0 ambo\u00f0 - fantastiskir undirvi\u0301sarar, vi\u00f0 einum ordiliga h\u00f8gum fakligum niveau. Super, at ta\u00f0 alla ti\u0301\u00f0ina ver\u00f0ur vi\u0301st til okkara dagliga arbei\u00f0i."}, {"text_idx": "#000127", "text": "Eg havi fingi\u00f0 ju\u0301st ta\u00f0 eg ynskti m\u00e6r. Eg eri blivin inspirera\u00f0 sum lei\u00f0ari og havi havt no\u0301gvar reflektio\u0301nir a\u0301 lei\u00f0ini. Royni eisini longu at gera n\u00f8kur ting \u00f8\u00f0rvi\u0301si. Hetta hevur veri\u00f0 ein go\u0301\u00f0ur ma\u0301ti, at ver\u00f0a settur inn i\u0301 ymiskar teori'ir, modellir og ambo\u00f0. Og at fa\u0301a royndar undirvi\u0301sarar til at grei\u00f0a fra\u0301 teirra praktiskum royndum. Eg var gla\u00f0 fyri, at eg kendi no\u0301gv aftur fra\u0301 mi\u0301num dagligdegi - men eg fekk bestemt no\u0301gva ny\u0301ggja vitan."}, {"text_idx": "#000129", "text": "H\u00f8gt fakligt st\u00f8\u00f0i\u00f0 og go\u0301\u00f0ir og inspirerandi undirvi\u0301sarar. Eg havi alti\u0301\u00f0 glett meg til at eg skuldi til undirvi\u0301sing."}, {"text_idx": "#000130", "text": "Eg upplivdi at u\u0301tbu\u0301gvingin var sera professionel og sera go\u0301\u00f0ir undirvi\u0301sarar. Eg seti sto\u0301ran pri\u0301s uppa\u0301, at merkja menniskjuni eg standi yvirfyri. Eg havi merkt allar undirvi\u0301sararnar. Li\u0301ka fra\u0301 Steen, sum bjo\u0301\u00f0a\u00f0i v\u00e6lkomin og Krestin, sum runda\u00f0i av i\u0301 endanum."}, {"text_idx": "#000131", "text": "Ta\u00f0, at vit vo\u0301ru kny\u0301tt at lestrarbo\u0301lkum var virkuliga gott. Arbei\u00f0i i\u0301 lestrarbo\u0301lkunum, hevur kanska tvi\u0301falda mi\u0301n vinning av u\u0301tbu\u0301gvingini."}, {"text_idx": "#000132", "text": "Fra\u0301li\u0301kir undirvi\u0301sarar, fakliga superskarpir, sum hava go\u0301\u00f0a \"f\u00f8ling\" vi\u00f0 luttakararunum. Virkuliga professionelt!"}, {"text_idx": "#000133", "text": "Eg eri hugtikin! Ta\u00f0 hevur veri\u00f0 ein heilt serlig fer\u00f0 hja\u0301 m\u00e6r, ta\u00f0 si\u0301\u00f0sta ha\u0301lva a\u0301ri\u00f0. Ein a\u0301hugaverd kombinatio\u0301n av fakiligheit og perso\u0301nligari menning. Takk til \u00f8ll, fyri eina fantasiska l\u00e6ruri\u0301ka hugvekjandi uppliving."}, {"text_idx": "#000135", "text": "Aros Business Academy hevur eitt h\u00f8gt professionelt fakligt niveau og ti\u0301 vi\u00f0m\u00e6li eg fegin u\u0301tbu\u0301gvingina til \u00f8ll!"}, {"text_idx": "#000138", "text": "Eg eri virkuliga v\u00e6ln\u00f8gdur vi\u00f0 ta\u00f0, sum eg havi fingi\u00f0 burturu\u0301r!"}, {"text_idx": "#000139", "text": "Sera spennandi vi\u00f0 virkuliga kompetentum undirvi\u0301sarum. Fekk eitt gott netverk, ho\u0301ast vit h\u00f8vdu sera ymiska bakgrund, vitan og fokus\u00f8kir i\u0301 okkara dagliga li\u0301vi\u00f0. Eg havi glett meg til undirvi\u0301singardagarnar og fari at sakna teir. Takk fyri 6 a\u0301hugaverdir ma\u0301na\u00f0ir."}, {"text_idx": "#000144", "text": "Vit ny\u0301ta cookies a\u0301 okkara si\u0301\u00f0u.Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum Go\u0301\u00f0tak allar cookies Go\u0301\u00f0tak bert ney\u00f0ugar cookies"}, {"text_idx": "#000146", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000148", "text": "Vit ny\u0301ta cookies a\u0301 heimasi\u0301\u00f0uni til tess at minnast ti\u0301nar stillingar og veita t\u00e6r eina betri heimasi\u0301\u00f0u. Cookies eru li\u0301tlir tekstfi\u0301lar, i\u00f0 ver\u00f0a goymdir a\u0301 ti\u0301nari teldu, sum hava til endama\u0301ls at minnast teg aftur. Cookies eru ikki ska\u00f0iligar, men kunnu innihalda upply\u0301singar um teg."}, {"text_idx": "#000149", "text": "Tu\u0301 kanst velja at fra\u0301siga t\u00e6r cookies, men hetta kann hava vi\u00f0 s\u00e6r, at heimasi\u0301\u00f0an ikki virkar, sum \u00e6tla\u00f0."}, {"text_idx": "#000151", "text": "Sl\u00f8kkir tu\u0301 fyri hesum cookies, kunnu vit ikki goyma upply\u0301singar um ti\u0301na vitjan. Hetta kann hetta a\u0301virka hentleikarnar a\u0301 heimasi\u0301\u00f0uni."}, {"text_idx": "#000154", "text": "Vinaliga ja\u0301tta ney\u00f0ugar cookies fyrst, a\u0301\u00f0renn tu\u0301 kanst goyma ti\u0301nar stillingar!"}]